PORT บวก 5% โบรกฯ แนะซื้อเป้า 4.20 บ. คาดขนส่งทางเรือโตแรง หนุนกำไรพุ่งกระฉูด
PORT บวก 5% โบรกฯ แนะซื้อเป้า 4.20 บ. คาดขนส่งทางเรือโตแรง หนุนกำไรพุ่งกระฉูด ล่าสุดอยู่ที่ 3.36 บาท บวก 0.16 บาท หรือ 5% มูลค่าซื้อขาย 96.13 ล้านบาท
PORT บวก 5% โบรกฯ แนะซื้อเป้า 4.20 บ. คาดขนส่งทางเรือโตแรง หนุนกำไรพุ่งกระฉูด ล่าสุดอยู่ที่ 3.36 บาท บวก 0.16 บาท หรือ 5% มูลค่าซื้อขาย 96.13 ล้านบาท
8 ม.ค. 2564

ผู้สื่อข่าวรายงานว่า ราคาหุ้น บริษัท สหไทย เทอร์มินอล จำกัด (มหาชน) หรือ PORT ล่าสุด ณ เวลา 11.08 น. อยู่ที่ 3.36 บาท บวก 0.16 บาท หรือ 5% สูงสุดที่ 3.42 บาท ต่ำสุดที่ 3.26 บาท ด้วยมูลค่าซื้อขาย 96.13 ล้านบาท

โดย บล.เคทีบี (ประเทศไทย) ระบุในบทวิเคราะห์ แนะนำ “ซื้อ” PORT ปรับราคาเป้าหมายเป็น 4.20 บาท/หุ้น จากเดิมที่ 3.60 บาท เนื่องจากมีการปรับกำไรขึ้น ได้มีมุมมองเป็นบวกมากขึ้นจาก 1) GPM มีแนวโน้มดีกว่าคาด จากการเพิ่มสัดส่วนลูกค้าประเภทเรือ feeder เมื่อเทียบกับเรือ barge  ซึ่ง GPM จากเรือ feeder จะสูงกว่าเรือ barge, 2) ปริมาณตู้คอนเทนเนอร์ให้บริการไตรมาส 4/63 จะยังใกล้เคียงกับไตรมาส 3/63 โดย PORT สามารถบริหารการจัดหาตู้คอนเทนเนอร์ได้เพียงพอต่อความต้องการของลูกค้า และ 3) PORT ตั้งเป้าหมายปี 2564 รายได้จะกลับมาเติบโต 10-15% เมื่อเทียบจากปีก่อน และอัตรากำไรขั้นต้นที่ 25%-27%
ทั้งนี้ ปรับกำไรสุทธิปี 2563/2564 ขึ้น 8% และ 9% เป็น 61 ล้านบาท (ลดลง 41% เมื่อเทียบจากปีก่อน ) และ 93 ล้านบาท (เพิ่มขึ้น 53% เมื่อเทียบจากปีก่อน) ตามลำดับ จากแนวโน้ม GPM ที่ดีกว่าคาด โดยกำไรสุทธิไตรมาส 4/63 จะยังคงทำได้ดีเติบโตเมื่อเทียบจากปีก่อน และใกล้เคียงไตรมาสก่อน ส่วนปี 2564 จะกลับมาเติบโตโดดเด่นจากความต้องการขนส่งสินค้าที่สูงขึ้น